Et seda suuta, peab õpetaja omama kunstimeelt, ta peab oma hinges artistlikult häälestatud olema, sest et see, mis õpetajalt peab lapseni jõudma, ei ole ainult väljamõeldis, mida võib mõistetesse korrastada, vaid need on läbi ja läbi elu imponderabiiliad. Alateadvuse  kaudu läheb õpetajalt tohutult palju üle lapsesse. Õpetaja peab selles teadlik olema nimelt siis, kui ta lapsele edasi annab jutustusi, mis on hingestatud, kui ta muinasjutte või legende jutustab. Meie materialistlikul ajal tuleb sageli ette, et õpetaja vaatab sellele, mida ta jutustab, kui lapsikule asjale, millesse ta ise ei usu. Saavutus, mida ta taotles, kui ta jutustuse valis, jääb tulemata või on minimaalne.